paragraph_text: Od svojih samih početaka — kada je grupa smjelo prikazivana kao skupina super junaka bez kostima u prva dva broja, što se kosilo s konvencijama tadašnjeg stripa — Fantastična je četvorka prikazivana kao pomalo disfunkcionalna, ali ipak obitelj puna ljubavi. Također posebno za ono vrijeme, i također protiv konvencija tadašnjeg stripa, članovi grupe bi se svađali i pa čak i gajili neprijateljstvo jedan prema drugome kroz određena razdoblja, makar bi naposljetku uvijek riješili međusobne probleme. Još je jedna stvar bila jedinstvena u tadašnjim stripovima, fantastična četvorka nije anonimna, imaju čak status slavnih osoba u očima javnosti.